ເທີກີ ຈະຕອບໂຕ້ ຕໍ່ການທີ່ຊີເຣຍ ຍິງເຮືອບິນ ຂອງຕົນ
ເທີກີປະກາດວ່າ ຈະເອົາບາດກ້າວທີ່ຈຳເປັນຕ່າງໆ ເພື່ອຕອບໂຕ້ຕໍ່ການທີ່ຊີເຣຍ ຍິງເຮືອບິນລົບຂອງຕົນຕົກ.
ເທີກີໃຫ້ຄຳໝັ້ນສັນຍາວ່າ ຈະດຳເນີນບາດກ້າວທີ່ຈຳເປັນຕ່າງໆເພື່ອຕອບໂຕ້ຕໍ່ການຍອມຮັບ ຂອງຊີເຣຍທີ່ວ່າ ຕົນໄດ້ຍິງເຮືອບິນອາຍພົ່ນຂອງກອງທັບອາກາດເທີກີລຳນຶ່ງຕົກທີ່ໄດ້ບິນລ່ວງ ລໍ້າເຂົ້າໄປໃນເຂດອາກາດຂອງຊີເຣຍ ທ່ານ Recep Tayyip Erdogan ນາຍົກລັດຖະມົນຕີເທີກີ ໄດ້ອອກຖະແຫຼງການສະບັບນຶ່ງ ຫຼັງຈາກກອງປະຊຸມຄວາມໝັ້ນຄົງສຸກເສີນທີ່ນະຄອນຫຼວງອັງກາຣາ ໂດຍກ່າວວ່າ ຈະມີການ ຕອບໂຕ້ແບບເດັດຂາດເມື່ອຄວາມຈິງທຸກຢ່າງກ່ຽວກັບເຫດຮ້າຍດັ່ງກ່າວນີ້ໄດ້ເປັນທີ່ຮູ້ຈັກ ເຈົ້າໜ້າທີ່ຊີເຣຍກ່າວວ່າ ເຮືອບິນລົບເທີກີທີ່ບິນໃນລະດັບຕໍ່າລຳນີ້ໄດ້ຖືກຍິງຕົກເໜືອເຂດທ ະເລເມດີເຕີເຣນຽນໃນມື້ວັນສຸກວານນີ້ ກຳລັງຂອງຊີເຣຍໄດ້ຊ່ອຍເທີກີຊອກຫານັກບິນຂອງເທີກີສອງຄົນທີ່ຍັງຫາຍສາບສູນ ເທີກີໄດ້ຮ່ວມກັບປະເທດຕ່າງໆເຊັ່ນສະຫະລັດທີ່ກ່າວວ່າ ປະທານາທິບໍດີຊີເຣຍທ່ານ Hafez al-Assad ຄວນຈະລາອອກຈາກຕຳແໜ່ງຍ້ອນມີການລຸກຮືຂຶ້ນ ຢູ່ໃນປະເທດຂອງທ່ານ ທ່ານ Kofi Annan ທູດພິເສດຂອງອົງການສະຫະປະຊາຊາດໄດ້ກ່າວຕໍ່ພວກນັກຂ່າວທີ່ນະ ຄອນເຈນີວາໃນວັນສຸກວານນີ້ວ່າ ປະເທດຕ່າງໆທີ່ມີອິດທິພົນຕ້ອງໄດ້ຊັກຊວນໃຫ້ທັງສອງ ຝ່າຍຢູ່ໃນຊີເຣຍຍຸຕິການປະຫັດປະຫານແລະເລີ້ມເປີດການເຈະລາຈາກັນ ທ່ານເວົ້າວ່າ ມັນ ເຖິງເວລາແລ້ວ ທີ່ບັນດາປະເທດເຫຼົ່ານີ້ ຄວນຈຸເພີ່ມລະດັບຄວາມກົດດັນຂຶ້ນ ຕໍ່ລັດຖະບານຊີ ເຣຍແລະພວກຝ່າຍຄ້ານ ເພື່ອຍຸຕິຄວາມຮຸນແຮງຢູ່ໃນປະເທດດັ່ງກ່າວ ທ່ານ Annan ເວົ້າວ່າ ອີຣ່ານຄວນຈະມີສ່ວນໃນການແກ້ໄຂບັນຫາເພື່ອນຳເອົາສັນຕິພາບ ມາສູ່ຊີເຣຍ ຣັດເຊຍໄດ້ຊຸກຍູ້ໃຫ້ອີຣ່ານ ມີສ່ວນພົວພັນເພື່ອແກ້ໄຂບັນຫາຂັດແຍ້ງນີ້ ໃນຂະ ນະທີ່ສະຫະລັດກ່າວວ່າ ອີຣ່ານບໍ່ຄວນຈະເຂົ້າມາຍຸ່ງກ່ຽວນຳ